கிரிதர் உடுப

கடம் கிரிதர் உடுப (Giridhar Udupa, பிறப்பு 17 நவம்பர் 1979) (கன்னடம்: ಘಟಂ ಗಿರಿಧರ್ ಉಡುಪ) என்பவர் கருநாடகத்தைச் சேர்ந்த ஒரு தாள இசைக் கலைஞராவார். இவர் கடத்தில் முன்னணி நிபுணராவார்.Namboodiripad, Narayan - A Potful Of Music in RAVE Magazine, November 2006, Issue 46. RNI No. KARENG/2002/8229 உடுப லயதரங்கா குழுவின் உறுப்பினர்களில் ஒருவராவார். இது இந்திய பாரம்பரிய இசைக்கலைஞர்களின் ஒரு குழுவாகும், இக்குழு பாரம்பரிய, நாட்டுப்புற மற்றும் உலக இசையின் பல்வேறு வடிவங்களை ஒன்றிணைக்கும் பணியில் ஈடுபட்டுள்ளது.  2015 ஆம் ஆண்டில், இவர் இசை, நிகழ்த்து கலைகள், பண்பாட்டை மேம்படுத்தும் நோக்கத்துடன் பதிவுசெய்யப்பட்ட ஒரு தொண்டு நிறுவனமான தி உடுப ஃபவுண்டேஷனை நிறுவினார், மேலும் அன்று முதல் அதன் இயக்குநராகப் பணியாற்றி வருகிறார்.

 துவக்ககால வாழ்க்கை 
உடுப ஒரு கலைக் குடும்பத்தில் பிறந்தார். இதனால் மிகச் சிறிய வயதிலிருந்தே இசை மற்றும் இலக்கியத்தில் அறிமுகம் பெற்றார். தன் தந்தையும் பிரபல மிருதங்கக் கலைஞருமான வித்வான் உள்ளூர் நாகேந்திர உடுபவின் வழிகாட்டுதலின் கீழ், தனது நான்காவது வயதிலேயே இசைப் பயிற்சியைத் தொடங்கினார். இவர் அனைத்து பாரம்பரிய தாள வாத்தியங்களையும் ( மிருதங்கம், கடம், கஞ்சிரா , மோர்சிங் ) கற்றுக்கொண்டு கருநாடக இசை உலகில் நுழைந்தார். இருப்பினும், கடம்தான் இவரது இசை ஆளுமையுடன் ஆழமாக ஒன்றியது. அதன் பிறகு இவர் விதுஷி கடம் சுகன்யா ராமகோபால் மற்றும் வித்வான் கடம் வி. சுரேஷ் ஆகியோரிடமிருந்து மேம்பட்ட பாடங்களைக் கற்றுக்கொண்டு, அந்த வாத்தியத்தின் விரல் நுட்பங்களின் நுணுக்கங்களில் தேர்ச்சி பெற்றார்.

 கல்வி 
உடுப்ப பெங்களூரு பல்கலைக்கழகத்தில் வணிகத்தில் முதுகலைப் பட்டம் பெற்றுள்ளார்.

 இசை வாழ்க்கை 
கருநாடக இசையைப் பொறுத்தவரை உடுப்பா முதன்மையாக கடம் வாசிப்பதில் தன் கவனத்தை செலுத்துகிறார். ஆனால் மற்ற வகைகளுக்கு இவர் மிருதங்கம், கஞ்சிரா, மோர்சிங் உள்ளிட்ட பல்வேறு தென்னிந்திய தாள வாத்தியங்களை தனது நிகழ்ச்சிகளில் இணைத்துக்கொள்கிறார். தாள அசைகளின் குரல் வடிவமான கொன்னகோலை இசைப்பதிலும் இவர் திறமையானவர். சர்வஸ்ரீ டாக்டர். எல். சுப்பிரமணியம், டாக்டர். எம். பாலமுரளிகிருஷ்ணா, எம். எஸ். கோபாலகிருஷ்ணன், ஆர். கே. ஸ்ரீகண்டன், டி. என். கிருஷ்ணன் டி. கே. மூர்த்தி, பால்காட் ரகு, உமையாள்புரம் கே. சிவராமன், ஏ. கே. பழனிவேல், கணேஷ் மற்றும் குமரேஷ்,  மைசூர் நாகராஜ், மைசூர் மஞ்சுநாத், மாண்டலின் ஸ்ரீனிவாஸ், மல்லாடி சகோதரர், என். ரமணி, கே. ஜே. யேசுதாஸ், ஆர். கே. பத்மநாபா, டி. வி. கோபாலகிருஷ்ணன், டி. வி. சங்கரநாராயணன், மதுரை டி. என். சேஷகோபாலன், திருச்சூர் வி. ராமச்சந்திரன், டாக்டர். ஜெயந்தி குமரேஷ், ஆர். கே. சூர்யநாராயணா, பாம்பே ஜெயஸ்ரீ, சுதா ரகுநாதன் ஆகியோருக்கு பக்கவாத்தியம் வாசித்துள்ளார்.  He has undertaken several overseas musical tours, since 1998. இவர் பல வெளிநாட்டு இசைப் பயணங்களை மேற்கொண்டுள்ளார்.

 விருதுகளும் பாராட்டுகளும் 

 பெங்களூர் நடஜோதி ஸ்ரீ தியாகராஜ ஸ்வாமி பஜனை சபாவிடமிருந்து நாதஜோதி புரஸ்கரா - மார்ச் 2015
 தி மியூசிக் அகாடமியின் சிறந்த உப பக்க வாத்தியம் விருது, சென்னை - ஜனவரி 2015
 29 ஜூலை 2012 அன்று, சென்னையில் டாக்டர் எம். பாலமுரளிகிருஷ்ணா அவர்களின் 82வது பிறந்தநாள் விழாவின் போது -  மதுர முரளி புரஸ்கார்.
 லயன்ஸ் சர்வதேச விருது - 2011.
 காஞ்சி காமகோடி பீடத்தின் ஆஸ்தான வித்வான் – 2010.
 யுவ லய பிரதிபாமணி பட்டம் – 2009
 ரோட்டரி இளைஞர் விருது - 2008
 பெங்களூரில் உள்ள பெர்குசிவ் ஆர்ட்ஸ் மையத்தால் சிஎம்ஏஎனே விருது 2007 (வட அமெரிக்காவின் கருநாடக இசை சங்கம்)
 பரத் கலாச்சார், சென்னை - 2004 இல் "யுவ கலா பாரதி" என்ற பட்டம் வழங்கப்பட்டது. 
 2002 ஆம் ஆண்டிற்கான சிறந்த தாள வாத்தியக் கலைஞருக்கான அனன்யா யுவ புரஸ்காரா விருது .
 2002 ஆம் ஆண்டு கடம் பாடலுக்கான மதிப்புமிக்க மத்திய அரசின் உதவித்தொகையைப் பெற்றவர்.
 ஆர்யபட்டா விருது – 2000.
 தேசிய அளவிலான அகில இந்திய வானொலி போட்டியில் முதல் பரிசு - 2000.
 1992, 1996 மற்றும் 1999 ஆண்டுகளில் முறையே கயன சமாஜ, கனகலா பரிஷத் மற்றும் மல்லேஸ்வரம் சங்கீத சபா ஆகியவற்றிலிருந்து சிறந்த கத்தம் கலைஞர் விருது.
 விஜய கலாஸ்ரீ பட்டம் – 1997
 2005 ஆம் ஆண்டு கிராகோவ் சர்வதேச இசை விழாவில் பட்டறை நடத்தி நிகழ்த்திய முதல் இந்திய தாள வாத்தியக் கலைஞர்.

 மேற்கோள்கள் 

பகுப்பு:பெங்களூரைச் சேர்ந்த இசைக்கலைஞர்கள்
பகுப்பு:கடம் இசைக் கலைஞர்கள்
பகுப்பு:வாழும் மக்கள்
பகுப்பு:1980 பிறப்புகள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை